
שאלה א': אדם קנה ספר וכתב את שמו על הספר, ואחר כך נתגלה שיש בספר פגם מה הדין?
תשובה א' : בש"ע פסק שאם היה מום במקח שדינו להחזיר המקח, ועשה הקונה שימוש רגיל הרי הוא מחזיר ומקבל כספו בחזרה, ופטור על השימוש, ולכן אם הפגם כזה שהמקח בטל, מחזיר את הספר כמות שהוא ומקבל את כספו בחזרה.
שאלה ב': קבעתי עם חייט מחיר על חליפה ב-500₪ , ולבסוף מבקש 750₪ מפאת התיקונים והשינויים שביקשתי ממנו במהלך התפירה והמדידה, והחייט לא עדכן אותי על כך, מה הדין?
תשובה ב': לכתחילה צריך לומר את מחיר התיקונים קודם התיקון, אולם בדיעבד שלא סיכמו, צריך לשלם לחייט לפי המחירון הקבוע של החייט לתיקונים שעשה.
שאלה ג': האם מותר להחנות רכב בכחול לבן בלי לשלם? והאם זה משנה באיזה עיר?
תשובה ג': יש מקילים בזה.
שאלה ד': האם מותר לאדם להחנות בחניה של בנין שהוא לא גר שם? ומה הדין במקרה שאין רכבים לשכנים?
תשובה ד' : אסור להחנות בחניה של שכן, שהרי מזיקו שיצטרך לחפש חניה אחרת, ואפילו אם אין לשכנים רכב, כדאי לבקש את רשותם, שפעמים שמגיעים אליהם אורחים וכדו'.

